Ir-Regolament tal-Kunsill (KE) Nru 3231/94
tat-22 ta' Diċembru 1994
li jikkonċerna ċerti miżuri li jirriżultaw mill-konkluzjoni tan-negozjati taħt l-Artikolu XXIV: 6 u miżuri oħra meħtieġa għal skopijiet ta' simplifikazzjoni
IL-KUNSILL TA' L-UNJONI EWROPEA,
Wara li kkonsidra t-Trattat li jistabbilixxi l-Komunità Ewropea, u b'mod partikolari -Artikoli 28 u 113 tiegħu,
Wara li kkonsidra l-proposta mill-Kummissjoni,
Billi, għal ċerti prodotti mhux agrikoli fejn it-tnaqqis ta' l-Urugwaj Round li jammontaw bħala total għal punt ta' perċentwali jew anqas matul bosta snin, tnaqqis ta' 0,5 punt ta' perċentwali tar-rata preżenti ta' dazju għandu jsir fl-1 ta' Jannar 1995 u t-tieni fl-1 ta' Jannar 1997 rispettivament;
Billi r-Regolament (KE) Nru 532/94 [1] jestendi ċerti miżuri li jirriżultaw minn Ftehim bejn il-Komunità Ekonomika Ewropea u l-Istati Uniti ta' l-Amerika għall-konklużżjoni tan-negozjati taħt Artikolu XXIV: 6 tal-GATT wara l-adeżjoni ta' Spanja u tal-Portugal; billi, fil-kuntest ta' dan il-ftehim il-miżuri temporanji li jinvolvu r-rati mnaqqsa tad-dazju fis-seħħ fl-1994 għall-prodotti agrikoli konċernati għandhom jittawlu sa l-ewwel stadju ta' l-implimentazzjoni tal-konċessjonijiet mogħtija fir-riżultati ta' l-Urugwaj Round għal dawk il-prodotti; billi, għal ċerti prodotti kimiċi li qabel kienu suġġetti għal dawk il-miżuri temporanji, ir-rata finali li tirriżulta min-negozjati ta' l-Urugwaj Round għandha tkun implimentata minnufih fil-każijiet fejn ir-rata mnaqqsa ta' qabel kienet anqas, fil-każijiet fejn ir-rata taħt il-miżura temporanja kienet ogħla, allura dik ir-rata għandha tinżamm sal-punt xieraq meta d-dħul tat-tnaqqis li jirriżulta mill-Urugwaj Round jintlaħaq fi snin aktar tard,
ADOTTA DAN IR-REGOLAMENT:
Artikolu 1
1. Għal ċerti prodotti mhux agrikoli fejn it-tnaqqis ta' l-Urugwaj Round li jammonta bħala total għal punt ta' perċentwali jew anqas matul bosta snin, tnaqqis ta' 0,5 punt ta' perċentwali tar-rata preżenti ta' dazju għandu jsir fl-1 ta' Jannar 1995 u fl-1 ta' Jannar 1997 rispettivament. Dawn il-prodotti huma elenkati f'Anness A.
2. Il-miżuri msemmija fl-Iskambji ta' l-Ittri li jikkumplimentaw il-Ftehim bejn il-Komunità Ekonomika Ewropea u l-Istati Uniti ta' l-Amerika għall-konklużżjoni tan-negozjati taħt il-GATT Artikolu XXIV: 6 għandhom ikunu applikati mill-Komunità sat-30 ta' Ġunju 1995 għal dawk il-prodotti agrikoli li għalihom il-miżuri tat-tariffa li jirriżultaw mill-Urugwaj Round għandhom jidħlu fis-seħħ fl-1 ta' Lulju 1995.
Artikolu 2
Għal ċerti prodotti kimiċi elenkati f'Anness B, ir-rati tad-dazju applikabbli fl-1 ta' Jannar 1995 għandhom ikunu dawk indikati fil-kolonna 6.
Artikolu 3
1. Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
2. Jibda jgħodd mill-1 ta' Jannar 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta' Diċembru 1994.